**Informe d’activitat del Grup Municipal de la CUP a l’Ajuntament de Tarragona**

**Setmana 13-19 de juliol**

**Reunions realitzades i activitat institucional:**

* Assistència del conseller Jordi Martí a la **Comissió Informativa i de Seguiment de Serveis Centrals, Hisenda i Seguretat.** Participants: representants dels Grups Municipals de CiU, ERC, Cs, PSC, PP, ICV i Jordi Martí Font com a CUP, representants sindicals d’ASEMIT (Associació Sindical d’Empleats Municipals Independents de Tarragona), UGT, CCOO, USO, i el Tinent d’Alcalde Pau Pérez. El conseller Jordi Martí participa en la Comissió d’Hisenda, que transcorre sense incidències començant per temes laborals i de contractació, parades del mercat, guinguetes de la platja, feines especials per eleccions, compatibilitats de treballadors que tenen o demanen tenir altres feines a banda de treballar a l’Ajuntament, nous noms per a les tarifes especials, fins que arriba el tema de la subrogació de la Sra. Pilar Palau de l’IMSS a un feina de lletrada a l’Ajuntament. A més, desapareix el càrrec de cap dels Serveis Jurídics i s’incrementen les atribucions de l’Oficial Major, alhora que en la mateixa votació es rescabalen uns diners que corresponien a dues treballadores de l’Ajuntament a qui no s’havia pagat una quantitat que els corresponia. L’explicació d’en Pau Pérez no ens convenç i demanem que s’afegeixi com a exposició de motius del nostre vot contrari dues consideracions repartides per el sindicat USO als consellers. Durant la sessió, el responsable d’ASEMIT Jordi Pallàs, pren la paraula i defensa de forma agressiva que els representants de la CUP no som qui per tractar aquest tema i ens increpa. La UGT li dóna tot el seu suport. No ens deixen incloure el manifest de la USO.
* Ronda de **trobades amb** **organitzacions sindicals**: A aquesta reunió, promoguda per la CUP, hi assisteixen els Grups Municipals de la CUP, ERC, CiU i Cs amb una delegació d’USOC i CCOO a l’Ajuntament de Tarragona. Els sindicats ens indiquen que per primera vegada els representants polítics manifesten interès per llurs preocupacions laborals i sindicals. Entre d’altres temes, USOC i CCOO exposen que la Corporació Local pretén canviar l’estructura municipal suprimint el càrrec de Cap dels Serveis Jurídics, que seria substituït per la figura de l’Oficial Major (càrrec que rebria una remuneració que supera en 20.000 euros el salari del Cap dels Serveis Jurídics). També s’assenyala que encara està pendent que l’Ajuntament faci una relació exhaustiva, entenedora i concreta del llocs de treball.
* **Reunió amb representants de l’Associació de Veïns Tarragona Centre**. S’expressen diferentes demandes i preocupacions: privatització de l’espai públic a la ciutat i en concret dels voltants del Mercat Central, desaprofitament d’espais –jardins antic Banc d’Espanya-, infraestructures espatllades. Es llença la proposa de realització d’un procés participatiu sobre l’ús de la Plaça Corsini que doni veu a tots els agents implicats (veïns i veïnes, paradistes, marxants ambulants, altres associacions).L’objectiu d’aquest procés seria projectar col·lectivament un ús òptim de l’espai.
* Reunió de la consellera Laia Estrada amb José Espejo i Miguel León, president i vocal, respectivament, del **Ràcing CF Bonavista**, equip amb 3 anys d’existència, 14 equips amb 170 jugadors i activitat social al barri. Espejo i León exposen que a la seva opinió no hi ha un repartiment equitatiu a l’hora de fer ús de les instal•lacions esportives municipals del barri ambé volen que quan es regularitzi o formalitzi el repartiment de la gestió s’hi inclogui el bar i que es tingui en compte els nombre d’equips que es té i les activitats que es fan per al barri. La consellera Laia estrada traslladarà al Patronat Municipal d’Esports (PMET) aquesta problemàtica i la necessitat que s’afronti per tal de trobar una solució justa, equitativa i imparcial.
* La consellera Laia Estrada es reuneix amb **Ramon Cuadrat, gerent del PMET** per tal d’informar sobre els punts que hi ha a l’ordre del dia del Consell Rector del PMET. El gerent fa una introducció sobre el model organitzatiu i de funcionament del PMET, així com de les qüestions que es tractaran a aquesta reunió. La consellera Laia Estrada planteja la necessitat que l’IMSST oferti beques esportives per a infants i joves, juntament amb campanyes de promoció de l’esport, per tal que adolescents que desenvolupen hàbits poc saludables i que s’exposen a conductes de risc, vagin abandonant-los. Altrament, Laia Estrada pregunta al gerent del PMET quin és el criteri que es fa servir per a determinar quines entitats hi participen, ja que sembla que no està clar, i de fet hi ha clubs esportius com ara el CN Tàrraco que voldrien ser-hi. Es trasmet a Ramon Cuadrat que la CUP aposta perquè la participación d’entitats al PMET tingui un caràcter rotatiu.
* Reunió de la consellera Laia Estrada amb una **representació de l’entitat esportiva Club Cultural de Bonavista**. Aquesta entitat exposa que hi ha dificultats per a gestionar el camp municipal perquè s’han de compartir hores d’entrenament i de partits amb d’altres clubs esportius. La consellera Laia Estrada comunica que es traslladarà aquesta problemàtica al PMET per tal de trobar una solució justa, equitativa i imparcial.
* ). **Reunió de representants dels GGMM de la CUP, ICV i ERC amb la consellera Ana Santos (consellera de serveis a la persona**). El Gup Municipal del PSC ens convoca a aquesta reunió amb l’objectiu d’unificar les tres mocions que presenten ICV, ERC i la CUP sobre sanitat de cara al Plenari del 17 de juliol. El PSC presenta una proposta de moció que incorpora punts de les tres mocions, però introduint modificacions, de forma que el contingutn de la moció de la CUP sobre els Plans Funcionals Sanitaris es veuria afectada substancialment. Els consellers Laia Estrada i Jordi Martí expresen que no estan d’acord amb la modificació proposada pel PSC ja que no es reflecteix el rebuig als Plans Funcionals, i per aquesta raó la CUP no pot sumar-se a la transacció de les mocions. Tanmateix, els consellers de la CUP votaran a favor de la que presentaran els altres grups.
* Assistència de la consellera Laia Estrada al **Consell Rector del PMET**. Hi asisteixen també representants del grups municipals, de clubs esportius i de la societat civil (educació, gent gran, diversitat funcional). La CUP vota en contra de la contractació del servei de vigilància i socorrisme aquàtic, argumentant que nosaltres defensem que hauria de ser el propi PMET qui ho hauria d’assumir directament, en comptes d’externalitzar aquests serveis.

El PMET estudiarà la proposta formulada per la CUP que l’IMSST oferti beques esportives per a infants i joves, juntament amb campanyes de promoció de l’esport, per tal que adolescents que desenvolupen hàbits poc saludables i que s’exposen a conductes de risc, vagin abandonant-los. A petició de la CUP, a la propera comissió executiva s’abordarà la discussió dels criteris per determinar quines entitats participen al PMET. Finalment, en relació a la confrontació que existeix entre els dos clubs de futbol de Bonavista, la comissió executiva treballarà per a elaborar un reglament de consens entre totes les forces polítiques.

* El **divendres 17 de juliol** es celebra el **Consell Plenari de l’Ajuntament de Tarragona.** El Grup Municipal de la CUP signa un total de 5 mocions en solitari o amb d’altres GGMM, així com 8 preguntes adreçades a l’Alcaldia (NOTA: Tots aquests documents es poden consultar i descarregar en format pdf a: <https://www.tarragona.cat/lajuntament/govern/espai-grups-municipal/grup-municipal-cup/noticies?b_start:int=0>):

**Participació en activitats sociopolítiques:**

* Assistència a la reunió preparatòria amb entitats de la societat civil (Òmnium i ANC) i amb diverses formacions polítiques per organitzar un acte massiu de suport a la independència de Catalunya.

**Comunicats emesos i Rodes de Premsa realitzades:**

* Roda de premsa a càrrec dels consellers Laia Estrada i Jordi Martí presentant públicament les mocions que la CUP defensarà de cara al Consell Plenari del divendres 17 de juliol.
* [NdP]: La CUP rendim comptes de la nostra activitat durant el primer mes de mandat

**Mocions, preguntes i peticions d’informació:**

* Davant la celebració del **Consell Plenari del divendres 17 de juliol**, el Grup Municipal de la CUP registra un total de 5 mocions i 8 preguntes

**Mocions:**

M1. Moció que presenta la Candidatura d’Unitat Popular (CUP) de Tarragona sobre els Plans Funcionals Sanitaris al Tarragonès i al Baix Penedès i els Plans Funcionals Sanitaris a Tarragona

M2. Moció que presenta la Candidatura d’Unitat Popular (CUP) de Tarragona per demanar la retirada de privilegis a nivell de rebre gratuïtament entrades de diversos espectacles que tenen les conselleres i consellers d’aquest ajuntament

M3. Moció conjunta presentada pels grups municipals d’ERC-MES-MDC, CUP i CiU sobre l’adhesió de l’Ajuntament de Tarragona a l’Associació de Municipis per la Independència (AMI).

M4. Moció presentada pels grups municipals d’ERC-MES-MDC i CUP sobre la realització d’una consulta ciutadana per decidir si l’Ajuntament de Tarragona s’ha d’adherir a l’AMI

M5. Moció presentada conjuntament pels grups municipals de C’s, ERC-MES-MDC, CiU, CUP i ICV-EUIA, sobre el control de la qualitat de l’aire al Camp de Tarragona.

**Preguntes:**

P1. Pregunta que presenta la Candidatura d'Unitat Popular (CUP) de Tarragona al ple de l'Ajuntament de Tarragona perquè sigui resposta per l'alcalde al ple municipal referent a la comissió de seguiment de la neteja.

P2. Pregunta que presenta la Candidatura d'Unitat Popular (CUP) de Tarragona al ple de l'Ajuntament de Tarragona perquè sigui resposta per l'alcalde al ple municipal referent al Consell Municipal de Mobilitat de Tarragona.

P3. Pregunta que presenta la Candidatura d'Unitat Popular (CUP) de Tarragona al ple de l'Ajuntament de Tarragona perquè sigui resposta per l'alcalde al ple municipal referent a la utilització de serveis jurídics externs per part de l'ajuntament.

P4. Pregunta que presenta la Candidatura d'Unitat Popular (CUP) de Tarragona al ple de l'Ajuntament de Tarragona perquè sigui resposta per l'alcalde al ple municipal referent a mancances relacionades amb la relació de llocs de treball.

P5. Pregunta que presenta la Candidatura d'Unitat Popular (CUP) de Tarragona al ple de l'Ajuntament de Tarragona perquè sigui resposta per l'alcalde al ple municipal referent al possible malbaratament de diners en relació a la desaparició de la plaça de Cap de Servei de l'Assessoria Jurídica i el pas d'atribucions a l'Oficial Major

P6. Pregunta que presenta la Candidatura d'Unitat Popular (CUP) de Tarragona al ple de l'Ajuntament de Tarragona perquè sigui resposta per l'alcalde al ple municipal referent a la contractació de serveis jurídics externs per part de l’ajuntament

P7. Pregunta que presenta la Candidatura d'Unitat Popular (CUP) de Tarragona al ple de l'Ajuntament de Tarragona perquè sigui resposta per l'alcalde al ple municipal referent a la instal•lació de càmeres de videovigilància a la Part Baixa

P8. Pregunta que presenta la Candidatura d'Unitat Popular (CUP) de Tarragona al ple de l'Ajuntament de Tarragona perquè sigui resposta per l'alcalde al ple municipal referent a les mocions aprovades en relació amb l’habitatge. Amb aquesta pregunta, el GM de la CUP s’interessa per conèixer què ha passat amb les mocions aprovades per l’Ajuntament de Tarragona on es plantejava la possibilitat de retirar els diners que l’Ajuntament tingués depositats en entitats bancàries que executessin desnonaments a la ciutat per impagament hipotecari de l’habitatge habitual, i demanem què s’ha fet al respecte, és a dir, quines actuacions concretes hi ha hagut, quin ha sigut el rol de la Guàrdia Urbana, i quina intenció real hi ha de crear un parc d’habitatge municipal de lloguer social.